মাহমুদ কলি  একজন বাংলাদেশী অভিনেতা। তিনি বাংলাদেশী চলচ্চিত্রের  আশি ও নব্বই দশকের একজন জনপ্রিয় চলচ্চিত্র অভিনেতা।   ব্যক্তিগত জীবন  মাহমুদ কলি ১৯৫৬ সালের ৭ এপ্রিল ঢাকার ওয়ারিতে জন্মগ্রহণ করেন। পৈত্রিক নিবাস হচ্ছে ফেনীর জেলার সোনাগাজী উপজেলার লক্ষীপুর গ্রামে। কিন্তু তিনি বেড়ে উঠেন ঢাকাতে।  অভিনেতা মাহমুদ কলি হচ্ছেন বাংলাদেশের স্বনামধন্য চিত্রনির্মাতা ও প্রযোজক আজিজুর রহমান বুলির ছোট ভাই। মূলত ভাই এর সহায়তায় এবং নিজের অভিনয় পারদর্শিতার মাধ্যমে বাংলাদেশ চলচ্চিত্রে প্রবেশ করেন।   অভিনয় জীবন  ১৯৭২ সালে এসএসসি পাশের পর চিত্রনায়ক মাহমুদ কলি চলচ্চিত্রে অভিনয় শুরু করেন। চিত্রনায়ক মাহমুদ কলি অভিনীত প্রথম চলচ্চিত্রের নাম হচ্ছে" প্রিয়তমা"।এই সিনেমাতে তিনি ছোট একটি চরিত্রে অভিনয় করেছিলেন।প্রিয়তমা সিনেমায় তিনি চিত্রনায়িকা ববিতার ছোট ভাইয়ের চরিত্রে অভিনয় করেছিলেন।চলচ্চিত্রটি ১৯৭৩ সালে মুক্তি পেয়েছিলো। প্রিয়তমা ছবিটি পরিচালনা করেছিলেন পরিচালক অশোক ঘোষ।  এরপর তিনি অভিনয় করেন "মাস্তান" সিনেমায়।  তিনি এই চলচ্চিত্রে  সহ- অভিনেতার ভূমিকায় ছিলেন। তিনি  ১৯৭৮ সালে অশোক ঘোষ নির্মিত  তুফান  চলচ্চিত্রে  মূল নায়কের  ভূমিকায় অভিনয় করেন। মাহমুদ কলি প্রায় ৬১টি চলচ্চিত্রে অভিনয়  করেছেন। মাহমুদ কলি অভিনীত ছবির মধ্যে উল্লেখযোগ্য দেশবিদেশ,লাভ ইন সিঙ্গাপুর,নেপালী মেয়ে,গ্রেফতার, সবার উপরে,মতিমহল, তুফান, বাদল, নওজোয়ান,শ্বশুর বাড়ি, নবাবজাদী, টক্কর, হিম্মতওয়ালী, গোলমাল, নাগমহল,নির্দয় নিশানা, ধনীগরীব,সুপারস্টার,মনের আগুন,মহাগ‍্যানজাম প্রভৃতি।  মাহমুদ কলি  ১৯৯৭ সালে  তিনি প্রথম  একটি ধারাবাহিক নাটক নাটক নির্মাণ করেন তাহাদের কথা। তখন তিনি আলোকিত আঙ্গিনা নামক ধারাবাহিক নাটক নির্মাণ করছেন।  চিত্রনায়ক মাহমুদ কলি যশোরের দাউদ পাবলিক উচ্চ বিদ‍্যালয় থেকে ১৯৭২ সালে এসএসসি পাশ করেন।১৯৭৪ সালে নটরডেম কলেজ থেকে এইচএসসি পাশ করেন।এরপর তিনি ঢাকা বিশ্ববিদ‍্যালয় থেকে ইংরেজি সাহিত‍্যে অনার্স ও মাস্টার্স সম্পন্ন করেন। তিনি ১৯৮০ সালে এম এ পাশ করার পর নিয়মিত চলচ্চিত্রে কাজ করেছেন। ব‍্যক্তিজীবনে তিনি ১৯৮৮ সালে বিবাহ বন্ধনে আবদ্ধ  হন। তার স্ত্রীর নাম আয়শা নাসরিন। তাদের একটি কন‍্যা সন্তান আছে।মেয়ের নাম আনিকা ওসমানী অনন‍্যা।  চিত্রনায়ক মাহমুদ কলি ১৯৯৪ সাল পযর্ন্ত নিয়মিত সিনেমায় অভিনয় করেছিলেন। তিনি সর্বশেষ "মহাগ‍্যানজাম" সিনেমায় নায়কের ভূমিকায় অভিনয় করেছিলেন।এরপর তিনি দীর্ঘদিন বিদেশে ছিলেন। তিনি মূলত ব‍্যবসা করেন।ব‍্যবসার কাজে মাঝে মাঝে বিদেশে যেতেন। দীর্ঘ বিরতির তিনি ২০০২ সালে "বিজলী তুফান,আবার একটি যুদ্ধ চলচ্চিত্রে অভিনয় করেন। আবার একটি যুদ্ধ চলচ্চিত্রে উকিল চরিত্রে অভিনয় করেন।এটি একটি অতিথি চরিত্র ছিলো।"আবার একটি যুদ্ধ" চলচ্চিত্র ছিলো চিত্রনায়ক মাহমুদ কলি অভিনীত সর্বশেষ চলচ্চিত্র। তিনি দুই মেয়াদে সাধারণ সম্পাদক এর এবং দুই মেয়াদে বাংলাদেশ চলচ্চিত্র শিল্পী সমিতির সভাপতির দায়িত্ব পালন করেন।   চলচ্চিত্রের তালিকা    চলচ্চিত্র  পরিচালক  সহশিল্পী  নোট(প্রিয়তমা) (অশোক ঘোষ) মাস্তান    অশোক ঘোষ   সুচরিতা তুফান   অশোক ঘোষ    সুচরিতা সমস্যা    অশোক ঘোষ    ববিতানেপালি মেয়ে    আজিজুর রহমান বুলি  ববিতা    দয়া মায়া    শওকত জামিল   নূতন দেশ বিদেশআজিজুর রহমান বুলিশাবানাগৃহ বিবাদ   ছটকু আহমেদ      নূতনসবার উপরে শওকত জামিল দেবশ্রী রায় অবহেলাসাইফুল আজম কাশেমজিনাতআপন ঘরমোস্তফা আনোয়ারনূতনশ্বশুর  বাড়ীআজিজুর রহমান বুলি    ববিতা/দিতিনওজোয়ানঅশোক ঘোষববিতাবাদল অশোক ঘোষশাবানানবাবজাদী অশোক ঘোষববিতালাভ ইন সিঙ্গাপুরআজিজুর রহমান বুলিববিতাটক্করঅশোক ঘোষ অলিভিয়া/রোজিনাহিম্মতওয়ালী অশোক ঘোষ শাবানাজিদ্দি তমিজ উদ্দিন রিজভী অঞ্জনামতিমহল অশোক ঘোষ কল্পনারক্তের বন্দীশহিদুল ইসলাম খোকনঅঞ্জু ঘোষগোলমাল মালেক আফসারিঅঞ্জু ঘোষনাগমহল মতিউর রহমান পানুরোজিনানিশানা অশোক ঘোষ জুলিয়ামা-বাপনূর মোহাম্মদ মণিরোজিনাখামোশ আল মাসুদফারজানা ববিতুফান মেইলএম এ মালেক রোজিনাশত্রু শাহজাহান চৌধুরীসুচরিতারাস্তার রাজামালেক আফসারিরোজিনা/অলিভিয়াসুপারস্টার আবিদ হাসান বাদলঅঞ্জনাবাহাদুর নওজোয়ানইবনে মিজানঅঞ্জু ঘোষধনী গরিবমালেক আফসারিরোজিনামহানআলমগীর কুমকুমশাবানা/অঞ্জনাহিরো রায়হান মুজিববিবাদ শহীদুল আমিনঅঞ্জু ঘোষবাপের বেটাআজিজুর রহমান বুলিঅঞ্জনাগ্রেফতার আবিদ হাসান বাদলঅঞ্জনাখেলার সাথীমিলন চৌধুরীঅঞ্জু ঘোষসংসার সীমান্তেতারিক মাহমুদসুচরিতাআমার সংসারঅশোক ঘোষসুনেত্রাপাহাড়ী ফুলজালাল উদ্দীন রুমীনূতনসতীপুত্র আব্দুল্লাহআফতাব খান টুলুরোজিনারাণী চৌধুরাণীনূর মোহাম্মদ মণিঅঞ্জু ঘোষকারণ মমতাজ আলীববিতাসন্দেহ হোসাইন আনোয়ারচম্পানাচে নাগিনদেলোয়ার জাহান ঝন্টুসুনেত্রাপ্রমাণ এম এম সরকার রানীনির্দয় শফিউল আজমরোজিনাভাবীর সংসারদেলোয়ার জাহান ঝন্টুসুনেত্রামুক্তার মালানূর মোহাম্মদ মণিঅঞ্জু ঘোষবিধান হাসমতরোজিনা/সুনেত্রারাণী আমার নামআবু মুসা দেবুঅঞ্জু ঘোষশত্রুতা মোতালেব হোসেন রানীমহা গ্যান্জামআবুল হোসেন খোকনববিতামনের আগুনআহমেদ কামালদিতিমায়া মমতাছটকু আহমেদরানীদুশমনি মোঃ মোতাহার অলিভিয়াবেদেনীর প্রেমতমিজ উদ্দিন রিজভী জিনাত বিজলি তুফানদেলোয়ার জাহান ঝন্টুআবার একটি যুদ্ধবাদল খন্দকারসিঁদুর নিওনা মুছে (মুক্তি পায় নি)  তথ্যসূত্র  বহিঃসংযোগ  বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী চলচ্চিত্র ব্যক্তিত্ব বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশ চলচ্চিত্র শিল্পী সমিতির নেতা বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী